Den danske online-handel går godt – faktisk så godt, at mange pakkeshops lige nu drukner i pakker. Hos Shell i Støvring er der lige nu ekstra travlt efter sidste uges Black Friday og nu også julehandlen. -  Vi har omkring 40-50 pct. mere, end vi havde sidste år på samme tidspunkt, siger pakkeshop-ansvarlig Martin Lassen. Selvom han synes, at folk generelt er gode til at hente deres pakker, så får kunderne alligevel en ekstra påmindelse. Der bliver nemlig sendt en sms-besked ud til kunderne, så de bliver gjort opmærksomme på, at der er en pakke, der gerne vil hentes.

Opsummering:
Julehandel og Black Friday for en uge siden giver travlhed med at udlevere pakker.